cyanic-selkie/wikianc huggingface dataset:
ग्लोरिया वेंडरबिल्ट
पेशेवर करियर
1980 के दशक में, वेंडरबिल्ट ने "जी.वी. लिमिटेड" के अपने पूर्व सहयोगियों और वकील पर धोखाधड़ी का आरोप लगाया. एक लम्बे मुक़दमे के बाद (जिसके दौरान उनके वकील की मृत्यु हो गयी) वेंडरबिल्ट जीत गयी और उनके हक में लगभग $ 1.7 मिलियन का फैसा दिया गया, लेकिन वो पैसा कभी बरामद नहीं हो सका, यद्यपि उन्हें न्यूयॉर्क बार एसोसिएशन द्वारा जालसाजी पीड़ितों के कोष में से $ 300,000 प्रदान किया किया गया था। वेंडरबिल्ट पर टैक्स का लाखों बकाया था क्योंकि उनके वकील ने आईआरएस को कभी भुगतान किया ही नहीं था, इसलिए उन्हें अपने साउथेम्प्टन और न्यूयॉर्क शहर स्थित घरों को बेचने के लिए मजबूर होना पड़ा.
2001 में, ग्लोरिया की पहली प्रदर्शनी "ड्रीम बॉक्सेज" मैनचेस्टर के दक्षिणी वरमोंट कला केंद्र में आयोजित हुई। यह प्रदर्शनी काफी सफल साबित हुई जिसमें दक्षिणी वरमोंट कला केंद्र में 2007 में 35 चित्रों की एक प्रदर्शनी का शुभारंभ किया गया। दो साल बाद वे उस कला केन्द्र की वार्षिक पतझड़ प्रदर्शनी में एक पैनल सदस्य के रूप में वापिस लौटी, जहां उन्होंने अपने नवीनतम उपन्यास "ओबसेशन: एन इरोटिक टेल" की प्रतियों पर हस्ताक्षर किये।
अभी हाल ही में ग्लोरिया लेखक वेंडी गुडमैन, जो कि न्यू यार्क पत्रिका की डिजाईन संपादक भी हैं, की एक नई किताब "ग्लोऱिया वेंडरबिल्ट की दुनिया" का विषय रही हैं जिसमें उनके जीवन-वृत्तान्त को क्रमवार तरीके से बताया गया है। इस पुस्तक को नवम्बर 2010 में अब्राम द्वारा प्रकाशित किया गया था और इसमें कई अनदेखी तस्वीरें शामिल थीं। वेंडरबिल्ट की एक वेबसाइट भी है जिसमें उनकी कलाकृतियों को दर्शाया गया है: www.gloriavanderbiltfineart.com
व्यक्तिगत जीवन‍
17 साल की उम्र में वेंडरबिल्ट हॉलीवुड गईं जहाँ 1941 में उन्होंने एजेंट पैस्केल ("पैट") डीचिक्को से शादी कर ली; 1945 में उनका तलाक हो गया। अप्रैल 1945 में कंडक्टर लियोपोल्ड स्टोकोव्स्की से उनकी दूसरी शादी हुई, जिससे उनके दो बेटे हुए, लियोपोल्ड स्टानिस्लौस "स्टैन" स्टोकोव्स्की, जन्म 22 अगस्त 1950 और क्रिस्टोफर स्टोकोव्स्की, जन्म 31 जनवरी 1952; अक्टूबर 1955 में उनका तलाक हो गया।
28 अगस्त 1956, उनकी शादी निर्देशक सिडनी लुमेट से हुई और अगस्त 1963 में तलाक हो गया।
अपने ज्येष्ठ पुत्र स्टैन से उनके तीन पोते हैं: औरोरा, जन्म मार्च 1983 और अब्रा जन्म फरवरी 1985, ये दोनों दोनों लेखक इवी स्ट्रिक की संतानें हैं; और माइल्स, जन्म 1998 जो कलाकार एमिली गोल्डस्टीन की संतान है।
फोटोग्राफ़र और फिल्म निर्माता गॉर्डन पार्क्स के साथ, उनके देहांत तक, उनके रूमानी संबंध रहे थे।
कार्य
उपन्यास:
राजपुर म्यू.भीतर, अल्मोडा तहसील
राजपुर म्यू.भीतर, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सरगुजा के दर्शनीय स्थल
चेन्द्रा ग्राम
अम्बिकापुर- रायगढ राजमार्ग़ पर 15 किमी की दुरी पर चेन्द्रा ग्राम स्थित हैं। इस ग्राम से उत्तर दिशा में तीन कि॰मी॰ की दुरी पर यह जल प्रपात स्थित हैं। इस जलप्रपात के पास ही वन विभाग का एक नर्सरी हैं, जहां विभिन्न प्रकार के पेड-पौधों को रोपित किया गया हैं। इस जल प्रपात में वर्ष भर पर्यटक प्राकृतिक सौन्दर्य का आनंद लेने जाते हैं। यहां पर एक तितली पार्क भी विकसित किया जा रहा है।
रकसगण्डा जल प्रपात
ओडगी विकासखंड में बिहारपुर के निकट बलंगी नामक स्थान के समीप स्थित रेंहड नदी पर्वत श्रृखला की उंचाई से गिरकर रकसगण्डा जल प्रपात का निर्माण करती है जिससे वहां एक संकरे कुंड का निर्माण होता हैं यह कुंड अत्यंत गहरा है। इस कुंड से एक सुरंग निकलकर लगभग 100 मीटर तक गई है। यह सुरंग जहां समाप्त होता है, वहां एक विशाल जलकुंड बन गया है। रकसगण्डा जल प्रपात अपनी विलक्षणता एवं प्राकृतिक सौंन्दर्य के कारण पर्यटकों के आकर्षण का केन्द्र है। रियासत काल में अंग्रेज यहां मछलियों क शिकार करने जाया करते थे।
भेडिया पत्थर जल प्रपात
कुसमी चान्दो मार्ग पर तीस किमी की दुरी पर ईदरी ग्राम है। ईदरी ग्राम से तीन किमी जंगल के बीच भेडिया पत्थर नामक जलप्रपात है। यहां भेडिया नाला का जल दो पर्वतो के सघन वन वृक्षो के बीच प्रवाहित होता हुआ ईदरी ग्राम के पास हजारो फीट की उंचाई पर पर्वत के मध्य में प्रवेश कर विशाल चट्टानो. के बीच से बहता हुआ 200 फीट की उंचाई से गिरकर अनुपम प्राकृतिक सौदर्य निर्मित करता है। दोनो सन्युक्त पर्वत के बीच बहता हुआ यह जल प्रपात एक पुल के समान दिखाई देता है। इस जल प्रपात के जलकुंड के पास ही एक प्राकृतिक गुफा है, जिसमे पहले भेडिये रहा करते थे। यही कारण है कि इस जल प्रपात को भेडिया पत्थर कहा जाता है।
बेनगंगा जल प्रपात
कुसमी- सामरी मार्ग पर सामरीपाट के जमीरा ग्राम के पूर्व -दक्षिण कोण पर पर्वतीय श्रृंखला के बीच बेनगंगा नदी का उदगम स्थान है। यहाँ साल वृक्षो के समूह में एक शिवलिंग भी स्थापित है। वनवासी लोग इसे सरना का नाम देते है और इस स्थान को पूजनीय मानते है। सरना कुंज के निचले भाग के एक जलस्त्रोत का उदगम होता है। यह जल दक्षिण दिशा की ओर बढता हुआ पहाडी के विशाल चट्टानो के बीच आकार जल प्रपात का रूप धारण करता है। प्राकृतिक सौन्दर्य से परिपूर्ण सघन वनों, चट्टानों को पार करती हुयी बेनगंगा की जलधारा श्रीकोट की ओर प्रवाहित होती है। गंगा दशहारा पर आस -पास के ग्रामीण एकत्रित होकर सरना देव एवं देवाधिदेव महादेव की पूजा - अर्चना करने के बाद रात्रि जागरण करते है। प्राकृतिक सुषमा से परिपूर्ण यह स्थान पर्यटकों के आकर्षण का केन्द्र है।
सेदम जल प्रपात
अम्बिकापुर- रायगढ मार्ग पर अम्बिकापुर से 45 कि.मी की दूरी पर सेदम नाम का गांव है। इसके दक्षिण दिशा में दो कि॰मी॰ की दूरी पर पहाडियों के बीच एक सुन्दर झरना प्रवाहित होता है। इस झरना के गिरने वाले स्थान पर एक जल कुंड निर्मित है। यहां पर एक शिव मंदिर भी है। शिवरात्री पर सेदम गांव में मेला लगता है। इस झरना को राम झरना के नाम से भी जाना जाता है। यहां पर्यटक वर्ष भर जाते हैं।
मैनपाट
मैनपाट अम्बिकापुर से 75 किलोमीटर दुरी पर है इसे छत्तीसगढ का शिमला कहा जाता है। मैंनपाट विन्ध पर्वत माला पर स्थित है जिसकी समुद्र सतह से ऊंचाई 3781 फीट है इसकी लम्बाई 28 किलोमीटर और चौडाई 10 से 13 किलोमीटर है अम्बिकापुर से मैंनपाट जाने के लिए दो रास्ते है पहला रास्ता अम्बिकापुर-सीतापुर रोड से होकर जाता और दुसरा ग्राम दरिमा होते हुए मैंनपाट तक जाता है। प्राकृतिक सम्पदा से भरपुर यह एक सुन्दर स्थान है। यहां सरभंजा जल प्रपात, टाईगर प्वांइट तथा मछली प्वांइट प्रमुख दर्शनीय स्थल हैं। मैनपाट से ही रिहन्द एवं मांड नदी का उदगम हुआ है।
इसे छत्तीसगढ का तिब्बत भी कहा जाता हैं। यहां तिब्बती लोगों का जीवन एवं बौध मंदिर आकर्षण का केन्द्र है। यहां पर एक सैनिक स्कूल भी प्रस्तावित है। यह कालीन और पामेरियन कुत्तो के लिये प्रसिद्ध है।
ठिनठिनी पत्थर
अम्बिकापुर नगर से 12 किलोमीटर की दुरी पर दरिमा हवाई अड्डा हैं। दरिमा हवाई अड्डा के पास बड़े - बड़े पत्थरों का समुह है। इन पत्थरों को किसी ठोस चीज से ठोकने पर आवाजे आती है। सर्वाधिक आश्चर्य की बात यह है कि ये आवाजे विभिन्न धातुओ की आती है। इनमे से किसी - किसी पत्थर खुले बर्तन को ठोकने के समान आवाज आती है। इस पत्थरों में बैठकर या लेटकर बजाने से भी इसके आवाज में कोइ अंतर नहीं पड़ता है। एक ही पत्थर के दो टुकडे अलग-अलग आवाज पैदा करते है। इस विलक्षणता के कारण इस पत्थरों को अंचल के लोग ठिनठिनी पत्थर कहते है।
कैलाश गुफा
अम्बिकापुर नगर से पूर्व दिशा में 60 किलोमीटर पर स्थित सामरबार नामक स्थान है, जहां पर प्राकृतिक वन सुषमा के बीच कैलाश गुफा स्थित है। इसे परम पूज्य संत रामेश्वर गहिरा गुरू जी नें पहाडी चटटानो को तराशंकर निर्मित करवाया है। महाशिवरात्रि पर विशाल मेंला लगता है। इसके दर्शनीय स्थल गुफा निर्मित शिव पार्वती मंदिर, बाघ माडा, बधद्र्त बीर, यज्ञ मंड्प, जल प्रपात, गुरूकुल संस्कृत विद्यालय, गहिरा गुरू आश्रम है।
तातापानी
अम्बिकापुर-रामानुजगंज मार्ग पर अम्बिकापुर से लगभग 80 किलोमीटर दूर राजमार्ग से दो फलांग पश्चिम दिशा में एक गर्म जल स्रोत है। इस स्थान से आठ से दस गर्म जल के कुन्ड है। इस गर्म जल के कुन्डो को सरगुजिया बोली में तातापानी कहते है। ताता का अर्थ है- गर्म। इन गर्म जलकुंडो में स्थानीय लोग एवं पर्यटक चावल ओर आलु को कपडे में बांध कर पका लेते है तथा पिकनिक का आनंद उठाते है। इन कुन्डो के जल से हाइड्रोजन सल्फाइड जैसी गन्ध आती है। एसी मान्यता है कि इन जल कुंडो में स्नान करने व पानी पीने से अनेक चर्म रोग ठीक हो जाते है। इन दुर्लभ जल कुंडो को देखने के लिये वर्ष भर पर्यटक आते रहते है।
एसएलसी ट्वेंटी-20 टूर्नामेंट 2018
2017-18 एसएलसी ट्वेंटी-20 टूर्नामेंट एक ट्वेंटी-20 क्रिकेट टूर्नामेंट है जो वर्तमान में श्रीलंका में आयोजित किया जा रहा है। यह श्रीलंका में घरेलू टीमों के बीच खेला जा रहा है। टूर्नामेंट 24 फरवरी 2018 को शुरू हुआ और 9 मार्च 2018 को समाप्त होने का अनुमान है।
सरगुजा के दर्शनीय स्थल
सारासौर
अम्बिकापुर - बनारस रोड पर 40 किलोमीटर पर भैंसामुडा स्थान हैं। भैंसामुडा से भैयाथान रोड पर 15 किलोमीटर की दूरी पर महान नदी के तट पर सारासौर नामक स्थान हैं। यहां पर महान नदी दो पहाडियों के बीच से बहने वाली जलधारा के रूप में देखी जा सकती हैं। इस जलधारा के मध्य एक छोटा टापू है, जिस पर भव्य मंदिर निर्मित है जिंसमे देवी दुर्गा एवं सरस्वती की प्रतिमा स्थापित है। इस मंदिर को गंगाधाम के नाम से जाना जाता है।
बांक जल कुंड
अम्बिकापुर से भैयाथान से अस्सी कि.मी की दूरी पर ओडगी विकासखंड है, यहां से 15 किलोमीटर की दुरी पर पहाडियों की तलहटी में बांक ग्राम बसा है। इसी ग्राम के पास रिहन्द नदी वन विभाग के विश्राम गृह के पास अर्द्ध चन्द्राकार बहती हुई एक विशाल जल कुंड का निर्माण करती है। इसे ही बांक जल कुंड कहा जाता है। यह जल कुंड अत्यंत गहरा है, जिसमें मछलियां पाई जाती है। यहां वर्ष भर पर्यटक मछलियों का शिकार करने एवं घुमनें आते हैं।
मिठोली,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
मुरुड जंजीरा
मुरुड (Murud) या मुरुड जंजीरा (Murud Janjira) भारत के महाराष्ट्र राज्य के रायगढ़ ज़िले में स्थित एक नगर है। मुरुड अलीबाग से 45 किलोमीटर की दूरी पर स्थित है और अपने द्वीप पर स्थित दुर्ग के लिए जाना जाता है। यह अपने बालूतट (बीच) के लिए भी एक पर्यटक आकर्षण है।
मुख्य आकर्षण
जंजीरा का किला इतिहास में जंजीरा के सिदीयों के राजधानी के रूप में प्रसिद्ध है। यह किला बीच समुद्र में बना हुआ है। लेकिन आज यह स्‍थान एक प्रमुख पर्यटक स्‍थल के रूप में विकसित हो चुका है। मुरुड सिदीयों का आखिरी चौकी था। सिदी लोग अफ्रीका महाद्वीप में इथियोपिया क्ष्रेअ से यहाँ आए थे। इन्‍होंने यहाँ शासन किया था। इनके शासन काल में बने भवनों के अवशेष पूरे क्षेत्र में भरे पड़े हैं। इन अवशेषों के अलावा यहाँ के खूबसूरत बीच भी पर्यटकों को अपनी ओर खींचते हैं।
जंजीरा किला
यह किला 350 वर्ष पुराना है। स्‍थानीय लोग इसे अजिनक्‍या कहते हैं, जिसका शाब्दिक अर्थ अजेय होता है। माना जाता है कि यह किला पंच पीर पंजातन शाह बाबा के संरक्षण में है। शाह बाबा का मकबरा भी इसी किले में है। यह किला समुद्र तल से 90 फीट ऊंचा है। इसकी नींव 20 फीट गहरी है। यह किला सिद्दी जौहर द्वारा बनवाया गया था। इस किले का निर्माण 22 वर्षों में हुआ था। यह किला 22 एकड़ में फैला हुआ है। इसमें 22 सुरक्षा चौकियाँ है। ब्रिटिश, पुर्तगाली, शिवाजी, कान्‍होजी आंग्रे, चिम्‍माजी अप्‍पा तथा शंभाजी ने इस किले को जीतने का काफी प्रयास किया था, लेकिन कोई सफल नहीं हो सका। इस किले में सिद्दिकी शासकों की कई तोपें अभी भी रखी हुई हैं। समय: सुबह 7 बजे से शाम 6 से 7 के बीच। यह किला शुक्रवार को दोपहर से 2 बजे तक बंद रहता है।
पद्मदुर्ग किला
वर्तमान समय का कासा किला ही पहले पद्मदुर्ग किला के नाम से जाना जाता था। इस किले का निर्माण शिवाजी के उत्तराधिकारी और पुत्र शंभाजी ने सिद्दिकियों के जंजीरा किले के जबाव के रूप में करवाया था। यह किला 81.5 एकड़ में फैला हुआ है। इस किले में मुंबई पोर्ट ट्रस्‍ट की अनुमति से ही प्रवेश किया जा सकता है।
अहमदगंज महल
अहमदगंज महल भी सिद्दी नवाबों के जागीर का हिस्‍सा था। यह महल 45 एकड़ क्षेत्र में फैला हुआ है। यह महल वर्तमान नवाब सिद्दी महमूद खान का आवास है। इस महल में एक मस्जिद तथा पिछले दो नवाबों सिद्दी अहमद खान तथा सिद्दी मुहम्‍मद खान का मकबरा है।
मुरुड बालूतट (बीच)
यह बीच 1.75 किलोमीटर लंबा है। इस बीच का बालू सफेद है। इस बीच में बिना खतरे के स्‍नान का आनंद उठा सकते हैं। बीच में काफी आगे खतरे का निशान बना हुआ है। यह निशान दो केसरिया रंग के झण्‍डों के माध्‍यम से दर्शाया गया है।
गारामंबी झरना
यह झरना 100 फीट ऊंचा है। यह मुरुड से 4 किलोमीटर की दूरी पर है। इस झरने का पानी महाराष्‍ट्र में सबसे शुद्ध माना जाता है। इस कारण इस पानी को पीया भी जा सकता है। इसी के पास गारामंबी डैम भी है। इस डैम का निर्माण नवाब सिद्दी अहमद खान ने करवाया था। इसे विक्‍टोरिया जुबली कहा जाता था। इस डैम से पूरे मुरुड को पानी की आपूर्ति होती है।
नंदगांव
(9 किलोमीटर) नंदगांव समुद्रतट पर स्थित है। यह बीच 2 किलोमीटर लंबा है। इस समुद्र का बालू उजला और काला है। यहाँ का समुद्र बहुत ही आकर्षक है। अन्‍य समुद्रों की तरह यहाँ काफी भीड़भाड़ नहीं होती है। यहाँ आप समुद्र में गोते लगाकर पूरा आनंद उठा सकते है। यहाँ भगवान गणेश का एक बहुत ही प्राचीन तथा भव्‍य मंदिर भी है। 1036 ई. से इस मंदिर के होने का प्रमाण मिलता है।
भोजन
मुरुड मछलियों के लिए प्रसिद्ध है। यहाँ के प्रसिद्ध रेस्‍टोरेंट पाटिल खानवल में तली हुई तथा करी वाली मछलियाँ मिलती है। यह रेस्‍टोरेंट समुद्रतट पर स्थित है। यहाँ कई प्रकार की मछलियाँ जैसे रावाज, सुरमई, पौम्‍फ्रेट, प्रावानस मछलियाँ का व्‍यंजन भी मिलता है। होटल परेश की बिरयानी तथा पाटिल होटल का आलूबडा प्रसिद्ध है। यह बडा इमली की चटनी के साथ परोसा जाता है। सैंडपाइपर रेस्‍टोरेंट में कोंकणी भोजन के अलावा चाइनीज भोजन भी मिलता है।
खरीदारी
यहाँ की नारियल की चिक्‍की तथा बर्फी प्रसिद्ध है। यह आपको 70 रु. से लेकर 150 रु. तक मिल जाएगा। इसके अलावा यहाँ से मछली खरीदी जा सकती है। यहाँ से मछली का निर्यात मुंबई होता है।
मैस्ट्रो
यह भूमध्य सागरीय क्षेत्र के मध्यवर्ती भाग में चलने वाली उत्तरी-पश्चिमी हवा हैं, जो यहां उत्पन्न होने वाले अवदाब के पश्चिमी भाग में अधिक तिव्रता से प्रवाहित होती हैं।
अतुरुइया गाँव, कायमगंज (फर्रुखाबाद)
अतुरुइया कायमगंज, फर्रुखाबाद, उत्तर प्रदेश स्थित एक गाँव है।
चावक्काड
चावक्काड (Chavakkad) भारत के केरल राज्य के त्रिस्सूर ज़िले में स्थित एक नगर है। यह अरब सागर से तटस्थ है और यहाँ एक बालूतट (बीच) है।
मेलधार-मेलधार, थलीसैंण तहसील
मेलधार-मेलधार, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
फनहिट मे जारी
फनहिट मे जारी एक भारतीय हिंदी भाषा टेलीविजन कॉमेडी श्रृंखला है। इस शो का निर्माण हर्ष लिम्बाचिया ने एच3 एंटरटेनमेंट के बैनर तले किया है। इसका प्रीमियर 22 अगस्त 2020 को सब टीवी पर हुआ।
सारांश
एपिसोड प्रत्येक 3 मिनट तक रहता है। हर हफ्ते, 5 अलग-अलग खंडों के 5 एपिसोड जारी किए जाते हैं।  प्रत्येक खंड एक नया विषय प्रस्तुत करता है।
कल्‍याण चन्‍द मोहिले (छन्‍नन गुरू)
कल्‍याण चन्‍द मोहिले (छन्‍नन गुरू),भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के 281 - इलाहाबाद दक्षिण विधान सभा निर्वाचन क्षेत्र से संयुक्‍त समाजवादी पार्टी की ओर से चुनाव में भाग लिया।
सुजानगर उपज़िला
सुजानगर उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह राजशाही विभाग के  पाबना ज़िले का एक उपजिला है, जिसमें, ज़िला सदर समेत, कुल 10 उपज़िले हैं, और मुख्यालय  पाबना सदर उपज़िला है। यह बांग्लादेश की राजधानी ढाका से पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
सुजानगर उपजिला बांग्लादेश के पूर्वी भाग में, राजशाही विभाग के  पाबना जिले  में स्थित है।
बाहरी कड़ियाँ
श्रेणी:राजशाही विभाग के उपजिले
वेल्पनूरु (कर्नूलु)
वेल्पनूरु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
रकसगण्डा जल प्रपात
ओडगी विकासखंड में बिहारपुर के निकट बलंगी नामक स्थान के समीप स्थित रेंहड नदी पर्वत श्रृखला की उंचाई से गिरकर रकसगण्डा जल प्रपात का निर्माण करती है जिससे वहां एक संकरे कुंड का निर्माण होता हैं यह कुंड अत्यंत गहरा है। इस कुंड से एक सुरंग निकलकर लगभग 100 मीटर तक गई है। यह सुरंग जहां समाप्त होता है, वहां एक विशाल जलकुंड बन गया है। रकसगण्डा जल प्रपात अपनी विलक्षणता एवं प्राकृतिक सौंन्दर्य के कारण पर्यटकों के आकर्षण का केन्द्र है। रियासत काल में अंग्रेज यहां मछलियों क शिकार करने जाया करते थे।
अग्निदाह
दाह-संस्कार या अग्निदाह किसी प्राणी (विषेशकर मानव) के मृत-शरीर को आग द्वारा जलाकर समाप्त कर देने की विधि को कहते हैं। हिन्दू, बौद्ध, सिख, जैन व कुछ अन्य धार्मिक समुदायों में इसी प्रक्रिया को परम्परागत रूप से करा जाता है। यूरोप व उत्तर अमेरिका के ईसाई मान्यता वाले लोगों में भी अग्निदाह प्रचलित है, हालांकि उनमें दफ़नाने की ऐतिहासिक परम्परा भी है। प्राचीन यूरोप में रोम व यूनान में अग्निदाह ही अधिक प्रचलित मृत्यु-परम्परा थी, और उस समय की कथायें व वर्णन इसकी पुष्टि करते हैं। रासायनिक रूप से अग्निदाह में शरीर भस्म होकर राख, गैसें, धुआँ और कुछ हड्डीनुमा अस्तियाँ छोड़ जाता है।
बाबा सुमेर सिंह
बाबा सुमेर सिंह 'साहबजादे' (१८४७ आजमगढ़ -- ) भारतेन्दु युग के हिन्दी कवि थे। वे पटना के हरमंदिर साहब गुरुद्वारा के महन्त थे। सन १८९७ ईस्वी में उन्होने 'कविसमाज' बनाया था। वे कृष्णभक्त कवि थे। ब्रजभाषा में लिखे हुए इनके पद्य बिहार और उत्तर प्रदेश में लोकप्रिय रहे। शृंगार रस के चर्चित कवि के रूप में इनकी ख्याति रही। कविता में वे अपना नाम 'हरिसुमेर' रखते थे। बाबा सुमेर सिंह, अयोध्या सिंह उपाध्याय 'हरिऔध' के काव्य गुरु थे। बाबा सुमेर की नुकृति में ही अयोध्या सिंह ने अपना नाम 'हरिऔध' रखा था। बाबा जी अपने निजामाबाद निवास के दौरान वहाँ के गुरुद्वारे में प्रत्येक रविवार को एक काव्य गोष्ठी रखते थे, उसमें 'हरिऔध' भी सम्मिलित होते थे।
रचनाएँ
बाबा सुमेर सिंह हिन्दी भाषा के बड़े प्रेमी थे, इस भाषाका ज्ञान भी उन्हें अच्छा था । वे संस्कृत भी जानते थे। बाबू हरिश्चन्द्र से उनकी बड़ी मैत्री थी। बनारस के महल्ले रेशम कटरे को बड़ी संगत में आ कर वे प्रायः रहते थे और यहीं दोनों का बड़ा सरस समागम होता था। बाबा सुमेर सिंह ब्रजभाषा की बड़ी सरस कविता करते थे। उन्होंने इस भाषा में एक विशाल प्रबन्ध काव्य लिग्बा था, जो लगभग नष्ट हो चुका है। केवल उसका दशम मंडल अबतक यत्र-तत्र पाया जाता है। इस ग्रंथ का नाम प्रेमप्रकाश था । इसमें उन्होंने सिक्खों के दश गुरुओं की कथा दस मंडलों में वृहत रूप से बड़ी ललित भापा में लिखी थी । दशम मंडल में गुरु गोविन्द सिंह का चरित्र था। गुरुमुखी में वह मुद्रित हुआ और वही अब भी प्राप्त होता है। शेष नौ मण्डल कराल काल के उदर में समा गये। बहुत उद्योग करने पर भी न तो वे प्राप्त हो सके न उनका पता चला । उन्होंने 'कर्णाभरन' नामक एक अलंकार ग्रंथ भी लिखा था, अब वह भी अप्राप्य है। गुरु गोविंदसिंह ने फ़ारसी में जो 'ज़फ़रनामा' लिखा था उसका अनुवाद भी उन्होंने 'विजयपत्र' के नाम से किया था। वह भी लापता है । उन्होंने सन्त निहाल सिंह के साथ दशम ग्रंथ साहब के जाप जी की बड़ी बृहत् टीका लिग्बी थी जो बहुत ही अपूर्व था। वह मुद्रित भी हुई है किन्तु अब उसका दर्शन भी नहीं होता। उन्होंने छोटे-छोटे और भी कई धार्मिक और रससम्बन्धी ग्रन्थ लिखे थे, परन्तु उनमें से एक भी अब नहीं मिलता। उन्होंने जिनने ग्रंथों की रचना की थी, उन सब में हिन्दू भाव ओतप्रोत था और यही उनकी रचनाओं का महत्व था। आजकल कुछ सिख लोग अपने को हिन्दू नहीं मानते, वे उनके विरोधी थे। इसलिये भी उनक ग्रन्थ दुष्प्राप्य हो गये । फिर भी उनकी स्फुट रचनाएँ 'सुन्दरी तिलक' इत्यादि ग्रंथों में मिल जाती हैं। जब वे पटने में महन्त थे तो वहाँ से उन्होंने एक कविता-सम्बन्धी मासिक पत्रिका भो हिन्दी में निकाली थी। वह एक साल चल कर बन्द हो गयी। उसमें भी उनकी अनेक कविताएँ अब तक विद्यमान हैं।
उनकी कविता का एक नमूना देखिए जिससे उनको कविता की भाषा और उनके विचार का अनुमान कर सकते हैं:- (१-)
(२-)
बाबा सुमेरसिंह ने आजीवन कविता देवी ही की आराधना की । उन्होंने न तो गद्य लिखने को चेष्टा की और न गद्य ग्रन्थ रचे । उनका जीवन काव्यमय था और वे कविता पाठ करने और कराने में आनन्द लाभ करते थे। अपनी कविता के विपय में उनकी बड़ी-बड़ी आशाएँ थीं। वे उसका बहुत प्रचार चाहते थे और कहा करते थे कि हिन्दू-सिक्खों की 'भेद-नीति' का संहार इसी के द्वारा होगा। परन्तु दुःख से कहना पड़ता है कि अपने उद्योग में सफलता लाभ करने के पहले ही उनका स्वर्गवास हुआ और उनके स्वर्गवास होने पर उनको कविता का अधिकांश लोप हो गया।
बिशप कॉटन स्कूल, शिमला
बिशप कॉटन स्कूल, शिमला (हिमाचल प्रदेश) भारत में सबसे पुराने बोर्डिग स्कूलों में से एक है। इस स्कूल की स्थापना 28 जुलाई 1859 को हुई थी। इस स्कूल ने 2009 में अपने 150 साल पूरे कर लिए थे। बिशप जॉर्ज एडवार्ड लिंच कॉटन इसके संस्थापक है। इस स्कूल का कैंपस 56 एकड़ में फैला हुआ है। इस स्कूल में लगभग 500 विद्यार्थी शिक्षा ग्रहण करते हैं। भारत में पहली बार बिशप कॉटन स्कूल नोयकोचित ढंग से शुरू किया गया। स्कूल के अधिकारियों ने मिलकर चार कप्तान नियुक्त किए। कक्षा तीसरी से कक्षा आठवीं तक स्कूल का स्वयं का पाठ्यक्रम है और कक्षा नौंवी से 12वीं तक का पाठ्यक्रम आईसीएसई पर आधारित है। इस स्कूल का ध्येय वाक्य ओवरकम एविल विद गुड है। स्कूल का मुख्य हाल इरविन हाल है। पीछे बाईं ओर पार्क है और दाईं ओर सिट्र हाल व प्रयोगशाला स्थित है। खेलकूद की सुविधाएं बाबा स्क्वैश कोर्ट और इनडोर बैडमिंटन के लिए शंकर हाल शामिल हैं। छात्रों के लिए छात्रावास की विशेष रूप से व्यवस्था की गई है और उनकी देखभाल एवं पर्यवेक्षण के लिए अलग से स्टाफ की नियुक्ति की गई है। अपनी इन्हीं विशेष उपलब्धियों के कारण बिशप कॉटन स्कूल भारत में ही अपितु पूरे विश्व में प्रसिद्ध है। इस स्कूल के प्रदेश एवं देश के कई प्रमुख हस्तियों ने शिक्षा ग्रहण की है।
कॉनर स्विंडेल्स
कॉनर रयान स्विंडेल्स (जन्म 19 सितंबर 1996) एक अंग्रेजी अभिनेता और मॉडल हैं जिन्हे सेक्स एजुकेशन में एडम ग्रॉफ की भूमिका निभाने के लिए जाना जाता हैं।
प्रारंभिक जीवन
स्विंडेल्स का जन्म लुईस, ईस्ट ससेक्स में हुआ था। जब वह सात वर्ष के थे, तब उनकी माँ का आंत्र कैंसर से निधन हो गया।
उनकी मृत्यु के बाद, वह और कॉनर के पिता वेस्ट चिल्टिंगटन में कॉनर के नाना-नानी के घर रहने चले गए। स्विंडेल्स ने रायडॉन कम्युनिटी कॉलेज और स्टेनिंग ग्रामर स्कूल में पढ़ाई की। स्विंडेल्स ने 17 साल की उम्र में कॉलेज छोड़ दिया।
आजीविका
उन्होंने अभिनय तब शुरू किया जब उन्होंने एक स्थानीय नाटक के लिए एक ऑडिशन पोस्टर देखा और उनके दोस्त ने उन्हें ऑडिशन की चुनोती दी; उन्हें मुख्य भूमिका मिली। इसके बाद उन्होंने दो और स्थानीय नाटकों में अभिनय किया।
2019 के बाद से, वह नकुटी गतवा, एम्मा मैके, आसा बटरफ़ील्ड और गिलियन एंडरसन के साथ नेटफ्लिक्स कॉमेडी-ड्रामा सीरीज़ सेक्स एजुकेशन में हेडमास्टर के बेटे एडम ग्रॉफ के रूप में दिखाई दिए, जो शुरू में एक धमकाने वाला (बुली) था, जिसका अपने पिता के साथ तनावपूर्ण संबंध था।
माइकल फ़ेल्प्स
माइकल फ़्रेड फ़ेल्प्स II (अंग्रेज़ी : Michael Fred Phelps II), (जन्म - ३० जून, १९८५, बाल्टिमोर, मेरीलैंड में) एक अमेरीकी तैराक है और २३ ओलंपिक स्वर्ण पदक विजेता हैं (किसी भी ओलंपिक खिलाड़ी की तुलना में सबसे ज्यादा)। वर्तमान मे उनके नाम तैराकी के चार विश्व कीर्तिमान हैं।
ओलम्पिक खेल
माइकल फ़ेलप्स के नाम किसी भी एक ओलम्पिक में सबसे अधिक स्वर्ण पदक (८) जीतने का रिकॉर्ड है। कुल मिलाकर, फे़ल्प्स ने २८ ओलंपिक पदक जीते हैं -
इस प्रकार फ़ेलप्स लगातार चार ओलंपिक खेलों (२००४-२०१६) तक सर्वाधिक पदक जीतने वाले खिलाड़ी रहे हैं, जो कि एक रिकॉर्ड है। इसके साथ ही वे ओलंपिक के लगातार चार संस्करणों तक कम से कम ४ स्वर्ण पदक जीतने वाले भी एकमात्र खिलाड़ी हैं।
केवल रतन मलकानी
केवल रतन मलकानी (19 नवम्बर 1921 - 27 अक्टूबर 2003) भारत के एक प्रसिद्ध चिन्तक, राजनेता एवं पत्रकार थे। वे भारतीय जनता पार्टी के उपाध्यक्ष एवं पांडीचेरी के राज्यपाल रहे। वे एक समर्थ विचारक एवं लेखक थे।
माइकल फ़ेल्प्स
कीर्तिमान
माइकल फेल्प्स ने एथेंस ओलंपिक (२००४) में ८ पदक (६ स्वर्ण & २ कांस्य) जीतने के साथ ही सोवियत जिमनास्ट, अलेक्जेंडर दित्यातिन के किसी भी एक ओलिंपिक मे आठ पदक (किसी भी प्रकार के) के रिकॉर्ड की बराबरी कर ली थी ( दित्यातिन : मॉस्को, १९८० & फे़ल्प्स : एथेंस, २००४ और बीजिंग, २००८ ) और बीजिंग ओलंपिक खेलों में ८ स्वर्ण पदक जीतने के साथ ही मार्क स्पिट्ज़ का एक ओलंपिक में सर्वाधिक स्वर्ण पदक (७) जीतने का ३६ साल पुराना रिकॉर्ड भी तोड़ दिया, जो स्पिट्ज़ ने म्यूनिख़ ओलंपिक, १९७२ में बनाया था।
ओलम्पिक खेलों में कुल पदकों की सूची में भी फेल्प्स कुल २८ पदक (२३ स्वर्ण, ३ रजत, २ कांस्य) के साथ पहले स्थान पर हैं। साथ ही ओलम्पिक्स में व्यक्तिगत स्पर्धाओं में भी सर्वाधिक १३ स्वर्ण पदक और कुल १६ पदक जीतने का कीर्तिमान भी फेल्प्स के ही नाम है। माइकल फे़ल्प्स ने अपने तैराकी कैरियर में ३९ बार विश्व कीर्तिमान स्थापित किये और अन्तर्राष्ट्रीय स्तर पर कुल ८३ पदक जीते हैं जिनका विवरण इस प्रकार है : ६६ स्वर्ण, १४ रजत और ३ कांस्य। इसमे वो सभी प्रतियोगितायें शामिल है जिनमे उन्होंने भाग लिया - ओलंपिक खेल (२०००-२०१६), विश्व चैंपियनशिप (२००१-२०११) और अखिल प्रशांत चैम्पियनशिप (२००२-२०१४)।
केवल रतन मलकानी
नि:स्वार्थ देशभक्ति
उनके बड़े भाई एन.आर. मलकानी ने १९६७-६८ में अपने भाषण के दौरान कहा था कि यदि मैं केवल रतन के समय पैदा होता तो शायद मैं भी संघ में चला जाता, क्योंकि युवा मन वहीं जाता है जहां आदर्शवाद और नि:स्वार्थ देशभक्ति होती है।
माइकल फ़ेल्प्स
पुरस्कार एवं सम्मान
माइकल फ़ेलप्स अमेरिका की वर्ष २०००, २००४, २००८, २०१२ और २०१६ की ओलम्पिक टीम के सदस्य रहे और उन्होंने कुल २८ पदक (२३ स्वर्ण) जीते। फे़ल्प्स को अपने विभिन्न अंतर्राष्ट्रीय खिताबों और विश्व कीर्तिमानों, के परिणामस्वरूप कई पुरस्कारों से सम्मानित किया गया -
केवल रतन मलकानी
नि:स्वार्थ देशभक्ति
देश विभाजन के पूर्व ही केवल रतन जी अर्थशास्त्र और राजनीति शास्त्र में एम.ए. करके १९४५ में ही हैदराबाद के डी.जी. नेशनल कालेज में लेक्चरर बन गए थे। किन्तु विभाजन की त्रासदी ने उनके परिवार को सिन्ध छोड़कर खंडित भारत में शरणार्थी की स्थिति में धकेल दिया, वे पुणे आकर रुके। अंग्रेजी भाषा पर उनका असामान्य अधिकार थे। पत्रकारिता के बीज उनके भीतर विद्यमान था। एन.आर. मलकानी का गांधीजी के पुत्र और हिन्दुस्तान टाइम्स के सम्पादक देवदास गांधी से परिचय था। देवदास के बुलावे पर केवल रतन १९४८ में दिल्ली आ गए और हिन्दुस्तान टाइम्स के संपादकीय विभाग में काम करने लगे।
उन दिनों राष्ट्रीय स्वयंसेवक संध पर प्रतिबंध लगा हुआ था। एकनाथ रानडे दिल्ली रहकर प्रतिबंध के विरुद्ध भूमिगत आंदोलन का संचालन कर रहे थे। संघ के पास "आर्गेनाइजर' नामक अकेला अंग्रेजी साप्ताहिक था। उन दिनों संघ के पास अंग्रेजी में लिखने की क्षमता रखने वाले कार्यकर्ता इने-गिने ही थे। हिन्दुस्तान टाइम्स में काम करते हुए भी मलकानी जी का प्रतिबंधित संघ से घनिष्ठ सम्बंध था ही। एक दिन एकनाथ जी ने उनसे बड़े सहज भाव से पूछ ही लिया, "क्या तुम दिल्ली में केवल हिन्दुस्तान टाइम्स की नौकरी करने आए हो? आर्गेनाइजर तुम्हारे मन में नहीं है?' एकनाथ जी के इस कथन ने मलकानी जी के मन में तूफान मचा दिया। उन्होंने सोचा और अगले दिन अपना त्यागपत्र देवदास जी की मेज पर रखकर वे आर्गेनाइजर में आ गए।
कण्टकाकीर्ण मार्ग
यह निर्णय कोई सरल नहीं था। कहां हिन्दुस्तान टाइम्स के माध्यम से पत्रकारिता की यात्रा और कहां आर्गेनाइजर के अभावग्रस्त कण्टकाकीर्ण मार्ग का वरण। मलकानी जी की कलम में जो ताकत थी, उनके पास जो अध्ययनशीलता थी, उनकी दिनचर्या जितनी व्यवस्थित, अनुशासित और कर्ममय थी, उसे देखते हुए यह विश्वासपूर्वक कहा जा सकता है कि यदि वे उस दिन अपनी ध्येयवादिता और नि:स्वार्थ वृत्ति के कारण हिन्दुस्तान टाइम्स को छोड़कर आर्गेनाइजर में न आ गए होते तो आज देश के बड़े-बड़े दैनिक पत्रों के शिखर संपादकों में उनका स्थान होता। किन्तु उन्होंने यश और वैभव का रास्ता नहीं चुना। १९४८ से १९८२ तक वे संघ-पत्रकारिता के स्तंभ बने रहे। १९८२ में आर्गेनाइजर से अपने विद्रोह के समय उन्होंने बड़े मार्मिक स्वर में कहा कि मैं २६ वर्ष का युवा आर्गेनाइजर में आया था और अब ६२ वर्ष का बूढ़ा होकर उससे विदा ले रहा हूं।
उनकी लेखनी, उनके अध्ययन और उनकी कट्टर ध्येयवादिता के कारण "आर्गेनाइजर' को संघ के आलोचक भी पढ़ने को मजबूर थे। दिल्ली से अंग्रेजी में प्रकाशित होने के कारण "आर्गेनाइजर' ही संघ का एकमात्र प्रवक्ता के रूप में राजनीतिक और बौद्धिक क्षेत्रों में प्रतिष्ठित हुआ। विभाजन की चोट से तिलमिलाये अंतकरण का मुस्लिम पृथकतावाद और नेहरू वंश की तुष्टीकरण की नीति की एकमात्र निर्भीक आलोचना का स्वर बन कर "आर्गेनाइजर' और उसके संपादक का भारत के राजनीतिक गलियारों में एक विशिष्ट स्थान बना। यदि यह कहा जाए कि संघ की छवि निर्माण में मलकानी और आर्गेनाइजर की प्रभावी भूमिका रही है तो कोई अत्युक्ति न होगी। १२ जुलाई १९४९ को संघ पर से प्रतिबंध उठने के पश्चात्‌ जब संघ के भीतर भावी कार्यनीति के बारे में विचार मंथन चला तो उसमें मलकानी जी ने निर्णायक भूमिका निभायी। आर्गेनाइजर में डॉ॰ हेडगेवार के अनन्य सहयोगी एवं संघ के प्रथम प्रचारक दादाराव परमार्थ, बलराज मधोक और स्वयं मलकानी जी ने "कमल' नाम से एक लेखमाला प्रकाशित की। उनका आग्रह था कि अब संघ को अपनी एकान्तिक संगठन साधना से आगे बढ़कर राजनीति के माध्यम से स्वाधीन भारत की पुनर्रचना के यज्ञ में योगदान करना चाहिए। संघ के वरिष्ठ कार्यकर्ताआें का एक बड़े वर्ग के इस दिशा में सोचने के लिए आर्गेनाइजर ने प्रवृत्त किया या यों कहें कि उनकी मनोभावनाआें को अभिव्यक्ति दी। यह बड़े साहस का काम था, क्योंकि मलकानी जी यह जानते थे कि सरसंघचालक श्री गोलवलकर को राजनीति से पूरी तरह वितृष्णा थी।
जनसंघ के सिद्धान्तकार
मलकानी जी भारतीय जनसंघ के जन्मकाल से ही उसके सिद्धान्तकार बन गए। अंग्रेजी के लेखन का सब बोझ उन पर ही पड़ता था। उनके ही आग्रह पर पं॰ दीनदयाल उपाध्याय ने आर्गेनाइजर में साप्ताहिक "पालिटिकल डायरी' लिखना प्रारंभ किया जिसका कुछ भाग पुस्तक रूप में प्रकाशित हो चुका है। मैं दिल्ली १९६४ में एक कालेज में लेक्चरर होकर आया। अत: मलकानी जी से मिलना-जुलना प्रारंभ हो गया। एक दिन अचानक उन्होंने फोन करके मिलने को कहा। तब तक आर्गेनाइजर कनाट प्लेस में मरीना होटल जैसी साफ-सुथरी केन्द्रीय जगह पर पहुंच चुका था। यह निश्चय ही मलकानी जी के आग्रह का फल था। मैं गया तो उन्होंने बताया कि हिन्दी साप्ताहिक पाञ्चजन्य को दिल्ली लाने का निर्णय हो चुका है और अटल जी ने उसके संपादन का भार तुम्हें सौंपने को कहा है। मैं स्वयं हिन्दी न पढ़ सकता हूं, न लिख सकता हूं पर मैं तुम्हें पूरा-पूरा सहयोग दूंगा। अब तुम रोज यहां आया करो। मैं कुछ संकोच में था कि एक दिन संघ कार्यालय से स्व. बाबा साहब देवरस का बुलावा आ गया। उन्होंने कहा कि दिल्ली में पाञ्चजन्य का संपादन भार तुम्हें ही संभालना है। और मैं आर्गेनाइजर आफिस जाने लगा।
तब मलकानी जी की कार्यशैली को निकट से देखने का अवसर मिला। आर्गेनाइजर के संपादकीय विभाग में केवल तीन व्यक्ति थे- एक मलकानी जी, एक उनके सहायक इन्द्रपाल सिंह और तीसरा उनके व्यक्तिगत सचिव या चाहे जो कह दीजिए मनोहर जिन पर वे पूरी तरह अवलम्बित थे और जो आजकल हिन्दुस्तान टाइम्स में हैं। मलकानी जी आने वाली डाक को स्वयं पढ़ते, लेखों का चयन करते, लेखकों से पत्राचार करते, लेख का संपादन करते, अन्तिम प्रूफ स्वयं पढ़ते। मुझे स्मरण है कि उन दिनों हम दोनों इंडियन प्रिंटिंग वर्क्स में रात भर बैठकर अंतिम प्रूफ रीडिंग करते थे। इतना कठोर श्रम करने के लिए मलकानी जी अपनी दिनचर्या में बहुत संयम बरतते थे। अकारण गप्प लगाने की उन्हें आदत नहीं थी। आने वाले को केवल काम की बात करने का समय देते, उनकी इच्छा के बिना कोई लम्बी बात नहीं कर सकता था। वे अन्तर्मुखी प्रवृत्ति के थे, अनावश्यक प्रदर्शन और मिलना-जुलना उनके स्वभाव में नहीं था किन्तु उनका अन्त:करण निर्मल और स्वभाव बहुत पारदर्शी था। लाग-लपेट की उन्हें आदत नहीं थी। जब भी वे बात करते खुलकर बात करते थे। वे निर्भीक थे, नि:स्वार्थी थे। उनका जीवन बहुत सादा और कठिन था। आर्गेनाइजर के साधन ही कितने थे। किन्तु वे बड़े स्वाभिमानी थे। संपादक के पद की गरिमा का बहुत ध्यान रखते थे। सिद्धान्तत: वे पत्रकारिता में संपादकीय विभाग को प्रबंध विभाग से ऊपर मानते थे। उन दिनों भारत प्रकाशन के प्रबंध निदेशक पद पर गोवा के वर्तमानश् राज्यपाल श्री केदारनाथ साहनी कार्य कर रहे थे। मलकानी जी और वे दोनों घनिष्ठ मित्र थे संघ और जनसंघ के रिश्ते से। किन्तु कार्यालय में आने के बाद साहनी जी उनके लिए केवल प्रबंध निदेशक रह जाते थे और तब उनके रिश्तों में संपादक पद की गरिमा प्रमुख बन जाती थी। कुछ समय बाद मरीना होटल छोड़कर हम भारत प्रकाशन के अपने "संस्कृति भवन' में आ गए।
१९७१ में अंग्रेजी में "मदरलैंड' नामक दैनिक पत्र प्रारंभ हुआ। उसके संपादन का ही नहीं, उसकी व्यवस्था का भी भार मलकानी जी पर ही आ पड़ा। यद्यपि प्रारंभ में टाइम्स ऑफ इंडिया के निवर्तमान संपादक डी.आर. मनकेकर का नाम संपादक के रूप में जाता था किन्तु संपादन का वास्तविक भार मलकानी जी पर ही था। मदरलैंड की इन्दिरा गांधी सरकार से सीधी टक्कर थी उसके पास विज्ञापनों का अभाव था। पत्र घाटे में चलता था। किन्तु पत्रकारिता में एक सशक्त स्वर बनकर वह उभरा और इन्दिरा गांधी की सरकार मलकानी जी को अपना सबसे बड़ा शत्रु मानने लगी। २५ जून १९७५ को आपातस्थिति की घोषणा के बाद मलकानी जी सबसे पहले पकड़े गए। और पूरे उन्नीस महीने जेल काटकर आपात स्थिति उठने पर सबसे बाद में छोड़े गए। उनके जेल जीवन की कहानी उनकी कलम से "मिडनाईट नौक' नामक पुस्तक के रूप में सामने आयी।
राष्ट्रनिष्ठा और अखण्ड भारत का स्वप्न
"मदर लैंड' बंद हो चुका था। मलकानी जी पुन: आर्गेनाइजर के संपादक पद पर वापस आये और १९८२ में ६२ वर्ष की आयु में आर्गेनाइजर के संपादक दायित्व से निवृत्त हुए। पर वे थके नहीं थे, संयमित आहार-विहार के कारण उनका शरीर पूरी तरह हृष्ट-पुष्ट था। जेल जीवन में उनका मुस्लिम नेताओं से घनिष्ठ सम्पर्क हुआ। उन्होंने भारत के इतिहास के अपने अध्ययन को और व्यापक व गहरा किया। अब उनकी चिन्ता यह बन गयी कि विशाल मुस्लिम समाज को राष्ट्रीय धारा में कैसे लाया जाए। उसके साथ संवाद के पुल कैसे बनाए जाएं। विभाजन की वेदना उनके मन में गहरी थी, अखण्ड भारत का सपना उनकी आंखों में था। सिंध से उनका सम्पर्क बना हुआ था। सिंध आंदोलन के प्रवर्तक जी.एम. सईद से भी उनका सम्पर्क बना हुआ था। वे भारत आकर उनसे मिले भी थे। अत: मुस्लिम प्रश्न पर मलकानी जी का जो स्वर १९४८ से १९७५ तक था वह अब थोड़ा-थोड़ा बदलने लगा था। पर इस स्वर परिवर्तन के पीछे वही राष्ट्रनिष्ठा और अखण्ड भारत का स्वप्न कार्य कर रहा था। दिल्ली में उन्होंने सिंधी समाज को संगठित करने के लिए मंच की स्थापना की और वे उसके पहले अध्यक्ष बने। १९८२ में आर्गेनाइजर से मलकानी जी का पार्थक्य बहुत सामान्य नहीं था, कुछ गलतफहमियां उत्पन्न हुइर्ं थीं। मलकानी जी भीतर ही भीतर बहुत आहत थे। उनकी आर्थिक स्थिति भी सुदृढ़ नहीं थी, उनकी पत्नी श्रीमती सुंदरी और पुत्र अरविंद ने दीनदयाल शोध संस्थान में थोड़े से मानधन पर काम शुरू किया। परिवार को चलाया। श् पर मलकानी जी की पीड़ा कभी उनके चेहरे या होठों पर नहीं आयी। मैं उन दिनों दीनदयाल शोध संस्थान में अवैतनिक निदेशक दायित्व पर था। मलकानी जी की मन: स्थिति का हम लोगों को आभास था। पत्रकार उनसे कुछ उगलवाने के लिए चक्कर लगा रहे थे। किन्तु वे मलकानी जी से कुछ भी उगलवा नहीं सके। कोई समाचार नहीं बना सके। अपनी पत्नी के आग्रह को ठुकराकर भी वे भारत प्रकाशन द्वारा आयोजित विदाई कार्यक्रम में सम्मिलित हुए। मन, वचन, कर्म से संघ आंदोलन को जाने-अनजाने किसी प्रकार की क्षति न पहुंचने पाए यही उनके मन का अडिग भाव था। इन्हीं परिस्थितियों में उन्होंने दीनदयाल शोध संस्थान में उपाध्यक्ष का दायित्व संभाला। मंथन के अंग्रेजी संस्करण का संपादन भार संभाला। पुन: उनके सहयोगी के रूप में कई वर्ष कार्य करने का अवसर मिला।
हवाईनट
हवाईनट या हवाईनर्तक (अंग्रेजी: Airdancers), एक विशाल नलिकाकार फुलाने योग्य युक्ति है जिसमें एक लम्बी नली के तले पर एक पन्खा लगा होता है, जिसके चलने पर नली में हवा भर जाती है और ऐसा लगता है कि मानो यह हवा में इधर उधर नाच रहा है। कई हवाईनट मानव सदृश लगते हैं और इनसे नलिकाकार बांहें जुडी रहती हैं। इस उत्पाद का अविषकार १९९७ में एस्पेन कोलोराडो के कॉलीन कैरल ने किया था।
हवाईनट अमूमन 20 फुट लम्बे होते हैं और मुख्यत: विज्ञापनों के लिए इस्तेमाल किए जाते हैं।
वास्तुकला
इसका और भी स्पष्टकीण किया जा सकता है। वास्तुकला ललितकला की वह शाखा रही है और है, जिसका उद्देश्य औद्योगिकी का सहयोग लेते हुए उपयोगिता की दृष्टि से उत्तम भवननिर्माण करना है, जिनके पर्यावरण सुसंस्कृत एवं कलात्मक रुचि के लिए अत्यन्त प्रिय, सौंदर्य-भावना के पोषक तथा आनन्दकर एवं आनन्दवर्धक हों। प्रकृति, बुद्धि एवं रुचि द्वारा निर्धारित और नियमित कतिपय सिद्धान्तों और अनुपातों के अनुसार रचना करना इस कला का संबद्ध अंग है। नक्शों और पिण्डों का ऐसा विन्यास करना और संरचना को अत्यन्त उपयुक्त ढँग से समृद्ध करना, जिससे अधिकतम सुविधाओं के साथ रोचकता, सौन्दर्य, महानता, एकता और शक्ति की सृष्टि हो से यही वास्तुकौशल है। प्रारम्भिक अवस्थाओं में, अथवा स्वल्पसिद्धि के साथ, वास्तुकला का स्थान मानव के सीमित प्रयोजनों के लिए आवश्यक पेशों, या व्यवसायों में-प्राय: मनुष्य के लिए किसी प्रकार का रक्षास्थान प्रदान करने के लिए होता है। किसी जाति के इतिहास में वास्तुकृतियाँ महत्वपूर्ण तब होती हैं, जब उनमें किसी अंश तक सभ्यता, समृद्धि और विलासिता आ जाती है और उनमें जाति के गर्व, प्रतिष्ठा, महत्त्वाकाँक्षा और आध्यात्मिकता की प्रकृति पूर्णतया अभिव्यक्त होती है।
परिचय
प्राचीन काल में वास्तुकला सभी कलाओं की जननी कही जाती थी। किन्तु वृत्ति के परिवर्तन के साथ और संबद्ध व्यवसायों के भाग लेने पर यह समावेशक संरक्षण की मुहर अब नहीं रही। वास्तुकला पुरातन काल की सामाजिक स्थिति प्रकाश में लानेवाला मुद्रणालय भी कही गई है। यह वहीं तक ठीक है जहाँ तक सामाजिक एवं अन्य उपलब्धियों का प्रभाव है। यह भी कहा गया है कि वास्तुकला भवनों के अलंकरण के अतिरिक्त और कुछ नहीं है। जहाँ तक ऐतिहासिक वास्तुकला का सम्बन्ध है, यह अंशत: सत्य है। फिर वास्तुकला सभ्यता का साँचा भी कही गई है। जहाँ तक पुरातत्वीय प्रभाव है, यह ठीक है किन्तु वास्तुकला के इतिहास पर एक संक्षिप्त दृष्टिपात से यह स्पश्ट हो जाएगा कि मानव के प्राचीनतम प्रयास शिकारियों के आदिकालीन गुफा-आवासों, चरवाहों के चर्म-तम्बुओं और किसानों के झोपड़ों के रूप में देख पड़ते हैं। नौका-आवास और वृक्षों पर बनी झोपड़ियाँ पुराकालीन विशिष्टताएँ हैं। धार्मिक स्मारक बनाने के आदिकालीन प्रयास पत्थर और लकड़ी की बाड़ के रूप में थे। इन आदिकालीन प्रयासों में और उनके सुधरे हुए रूपों में सभी देशों में कुछ न कुछ बातें ऐसी महत्वपूर्ण और विशिष्ट प्रकार की हैं कि बहुत दिन बाद की महानतम कला कृतियों में भी वे प्रत्यक्ष हैं।
युगों के द्रुत विकासक्रम में वास्तुकला विकसी, ढली और मानव की परिवर्तनशील आवश्यकताओं के - उसकी सुरक्षा, कार्य, धर्म, आनन्द और अन्य युगप्रर्वतक चिह्नों, अनुरूप बनी। मिस्र के सादे स्वरूप, चीन के मानक अभिकल्प-स्वरूप, भारत के विदेशी तथा समृद्ध स्वरूप, मैक्सिको के मय और ऐजटेक की अनगढ़ महिमा, यूनान के अत्यन्त विकसित देवायतन, रोमन साम्राज्य की बहुविध आवश्यकताओं की पूर्ति करनेवाले जटिल प्रकार के भवन, पुराकालीन आडम्बरहीन गिरजे, महान्‌ गाथिक गिरजा भवन और चित्रोपम दुर्ग, तुर्की इमारतों के उत्कृष्ट विन्यास एवं अनुपात और यूरोपीय पुनरुत्थान के भव्य वास्तुकीय स्मारक ऐतिहासिक वास्तु के सतत विकास का लेखा प्रस्तुत करते हैं। ये सब इमारतें मानव विकास के महान युगों की ओर इंगित करती हैं, जिनमें वास्तुकला जातीय जीवन से अत्यधिक सम्बन्धित होने के कारण उन जातियों की प्रतिभा और महत्त्वाकांक्षा का, जिनकी उनके स्मारकों पर सुस्पष्ट छाप हैं, दिग्दर्शन कराती हैं।
प्रत्येक ऐतिहासिक वास्तु की उपलब्धियाँ मोटे तौर से दो मूलभूत सिद्धान्तों से निश्चित की जा सकती हैं, एक जो संकल्पना में अन्तर्निहित है और दूसरा जो सर्वोच्च विशिष्टता का द्योतक है। मिस्री वास्तु में यह युगोत्तरजीवी विशाल और भारी स्मारकों द्वारा व्यक्त रहस्यमयता है, असीरियाई, बेबींलोनी और ईरानी कला में, यह शस्त्रशक्ति और विलासी जीवन था, यूनानी कला में यह निश्चयात्मक आयोजना और संशोधित दृष्टिभ्रम था जिसके फलस्वरूप सादगी और परिष्कृत पूर्णता आई। रोमनों में यह भव्यता, आनंद एवं शक्ति का प्रेम था जिसके फलस्वरूप विलक्षण वैज्ञानिक निर्माण हुआ। पुराकालीन ईसाइयों में यह ईसामसीह की सच्ची सादगी और गौरव व्यक्त करनेवाले गिरजाघरों के निर्माण के प्रति भारी उत्साह के रूप में था; गाथिक निर्माताओं में यह संरचना यांत्रिकी के ज्ञान से युक्त उत्कट शक्ति थी; इतालवी पुनरुद्धार में यह उस युग की विद्वत्ता थी। बौद्ध और हिन्दू वास्तुकला का उत्कृष्ट गुण उसका आध्यात्मिक तत्त्व है, जा उसके विकास में आद्योपान्त प्रत्यक्ष है। मुसलमानी वास्तुकला में अकल्पनीय धन सम्पदा, ठाट और विशाल भूखंड पर उसका प्रभुत्व झलकता है; जबकि भारत का भीमकाय अफगानी वास्तु उस शासन की आक्रामक प्रवृत्ति प्रकट करता है; किन्तु मुगल स्मारक उत्कृष्ट अनुपात मुगलों के और कृति सम्बन्धी प्रेम को दर्शाने में श्रेष्ठ हैं तथा भारत की गर्मी में उनका जीवन भलीभाँति व्यक्त करते हैं। इस प्रकार भूतकालीन कृतियों में हम देखते हैं कि चट्टनों, ईटों और पत्थरों में मूर्त वे विचार ही हैं जो उपर्युक्त और विश्वसनीय ढँग से किसी न किसी रूप में गौरव के शिखर पर पहुँची हुई सभ्याताओं की तत्कलीन धर्म सम्बन्धी या अन्य जागृति व्यक्त करते हैं।
इन तमाम सालों में वास्तुकला सामयिक चेतना पर्यावरण तथा स्थानीय पृष्ठभूमि के सामंजस्य में विकसित हुई। आज भी हम प्रतिभावान व्यक्तियों के लिए सर्वाधिक उपयुक्त स्वरूप टटोलते रहते हैं। आज कुछ ऐसे वास्तुक हैं जो भूत का अनुसरण करने में ही सन्तुष्ट हैं कुछ अन्य हैं जो विदेशी ढँग का अनुकरण करने का प्रयास करते हैं। बहुत थोड़े से ऐसे हैं जो अपने समय, गति और राष्ट्रीय दृष्टिकाण के अनुरूप वास्तु का विकास करते का प्रयास कर रहे हैं। इस छोटे से वर्ग का प्रयास नया संघात प्रस्तुत करने का है, जो मनुष्य का नए विचार सोचने और धारण करने की प्रेरणा देता है। इस प्रकार से हमारे युग के भवन निर्माण करने का प्रयास करते हैं और बाद में ये ही भवन शरीर और मस्तिष्क के स्वस्थ विकास को प्रोत्साहत करके जाति का निर्माण करेंगे।
इसके अतिरिक्त हम देखते हैं कि वास्तुकला कभी कभी ज्ञात उपयोगिता सम्बन्धी आवश्यकताओं और उसकी निर्माण पद्धतियों से आगे भी बढ़ जाती है। वास्तुकला में ही कल्पना की विशुद्ध सृष्टि, जब सारे दृष्टिकोण के व्यापक अवरोध के साथ व्यक्त होती है, तब पूर्णता के शिखर पर पहुँचने में समर्थ होती हैं, जैसे यूनान में जूस के सिर से एथीना की, या भारत में स्वयम्भू की उपमा।
इसमें सन्देह नहीं कि वास्तुकला का आधार इमारतें हैं, किन्तु यह इमारतें खड़ी करने के अतिरिक्त कुछ और भी हैं जैसे कविता गद्य रचना के रचना के अतिरिक्त कुछ और भी है। मीठे स्वर में गाए जाने पर कविता प्रभावशाली होती ही है, किन्तु जब उसके साथ उपयुक्त संगीत और लययुक्त नृत्य चेष्टाएँ भी होती हैं तब वह केवल मनुष्य के हृदय की और विभिन्न इन्द्रियों को ही आकर्षित नहीं करती अपितु इनके गौरवपूर्ण मेल से निर्मित सारे वातावरण से ही उसे अवगत कराती है। इसी प्रकार वास्तुकल्पनाएँ, दार्शनिक गतिविधियों से, काव्यमय अभिव्यक्तियों से और सम्मिलित लयात्मक, संगीतात्मक तथा वर्णात्मक अर्थों से परिपूर्ण होती हैं और ऐसी उत्कृष्ट वास्तुकृतियाँ मानव के अन्तर्मानस को छूती हुई सभी प्रकार से उसकी प्रशंसा का पात्र होती हैं और फिर विश्वव्यापी ख्याति अर्जित करती हैं। सर्वसम्मत महान्‌ वास्तुकृतियों की यह प्रशस्ति चिरस्थायी होती है और भावी पीढ़ियों को प्रेरणा देती है।
यह सत्य है कि वास्तुकला के प्रयोगों में बहुत अस्थिरता रही है, जिससे अगणित शैलियाँ प्रकट हो गई हैं। किन्तु उन शैलियों से किसी वास्तुक को क्या प्रयोजन? या उनका उसके युग से क्या सम्बन्ध? सच तो यह है कि वास्तुकला न कोई पंथ है न शैली, वरन्‌ यह तो विकास का अटूट क्रम है। इसलिए वास्तुक को शैलियों से विशेष प्रयोजन नहीं, जैसे बदलते हुए फैशन से किसी महिला की पोशाक का कोई सम्बन्ध नहीं। इस विषय में फ्रैंकलायड राइट ने कहा है कि वास्तुकला की परिधि इधर उधर हटती रहती है, उसका केन्द्र नहीं बदलता।
आधुनिक वास्तुकला का और व्यापक अर्थों में, वास्तुकला का विकास विन्यास की संरचनात्मक आवश्यकताओं और उपलब्ध सामग्री की सौन्दर्य सम्भावनाओं द्वारा प्रस्तुत प्रतिबन्धों की उपस्थिति में सुन्दरता के लिए खोज और संघर्ष के फलस्वरूप हुआ है। जब इनके फलस्वरूप किसी रचना की सृष्टि होती है, तब ऐसा लगता है कि आज की वास्तुकला भारी रचनाओं और आवृत्तियों के रूप में व्यक्त मूर्तिकला ही है। यदि इस सन्दर्भ में देखे तो वास्तुकला व्यक्ति के अपने सर्जक मन की सम्पूर्ण एवं सुविकसित रचना होनी चाहिए, जो स्वयम्भू के उच्च स्तर तक पहुँचती है।
रोहिणी विधानसभा निर्वाचन क्षेत्र, दिल्ली
रोहिणी विधानसभा निर्वाचन क्षेत्र दिल्ली में स्थित एक विधान सभा क्षेत्र है। यह उत्तर पश्चिम दिल्ली लोकसभा निर्वाचन क्षेत्र के अन्तर्गत आता है।
विधायक
2013 के रूप में, इस क्षेत्र के विधायक राजेश गर्ग हैं।
व्यवहारवादी नीतिशास्त्र
व्यवहारवादी नीतिशास्त्र मानदण्डक दार्शनिक नीतिशास्त्र का एक सिद्धान्त हैं। नीतिशास्त्रीय व्यवहारवादी, जैसे कि जॉन डूई मानते हैं कि, कुछ समाज ने उसी तरह नैतिक रूप से प्रगति की हैं, जैसे उन्होंने विज्ञान में प्रगति प्राप्त की हैं।
सुरखालसाहू, गंगोलीहाट तहसील
सुरखालसाहू, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
भेडिया पत्थर जल प्रपात
कुसमी चान्दो मार्ग पर तीस किमी की दुरी पर ईदरी ग्राम है। ईदरी ग्राम से तीन किमी जंगल के बीच भेडिया पत्थर नामक जलप्रपात है। यहां भेडिया नाला का जल दो पर्वतो के सघन वन वृक्षो के बीच प्रवाहित होता हुआ ईदरी ग्राम के पास हजारो फीट की उंचाई पर पर्वत के मध्य मे प्रवेश कर विशाल चट्टानो. के बीच से बहता हुआ 200 फीट की उंचाई से गिरकर अनुपम प्राकृतिक सौदर्य निर्मित करता है। दोनो सन्युक्त पर्वत के बीच बहता हुआ यह जल प्रपात एक पुल के समान दिखाई देता है। इस जल प्रपात के जलकुंड के पास ही एक प्राकृतिक गुफा है, जिसमे पहले भेडिये रहा करते थे। यही कारण है की इस जल प्रपात को भेडिया पत्थर कहा जाता है।
मैना नंदिनी
वह वम्सम (2010), केडी बिल्ला किलाडी रंगा (2013), रोमियो जूलियट (2015), कंचना 3 (2019), नम्मा वीट्टू पिल्लई (2019), पेट्रोमैक्स (2019), अरनमनाई 3 (2021) और विक्रम (2022) जैसी फिल्मों में अपनी भूमिकाओं के लिए जानी जाती हैं।
प्रारंभिक जीवन
मैना का जन्म 21 मई 1991 को तमिलनाडु के मदुरै के एक दूरस्थ शहर में राजेंद्रन और रानी के घर नंदिनी राजेंद्रन के रूप में हुआ था । नंदिनी ने मीनाक्षी मैट्रिकुलेशन स्कूल, मदुरै और अंबिगा कॉलेज ऑफ आर्ट्स एंड साइंस, अन्ना नगर में अध्ययन किया, जहाँ उन्होंने बैचलर ऑफ बिजनेस एडमिनिस्ट्रेशन (बीबीए) की डिग्री पूरी की। हालाँकि अपनी डिग्री पूरी करने के बाद उन्होंने कुछ टेलीविज़न ड्रामा में "टाइम किलर" के रूप में अभिनय करने का फैसला किया।
करियर
नंदिनी ने फिल्म वेनिला कबड्डी कुझू में एक अभिनेत्री के रूप में अपना करियर शुरू किया। बाद में उन्होंने कॉमेडी रियलिटी शो  कलक्का पोवाथु यारू के साथ टेलीविजन पर शुरुआत की, जहाँ उन्होंने एक प्रतियोगी के रूप में भाग लिया। उन्हें 2010 में निर्देशक पंडिराज द्वारा संपर्क किया गया, जिन्होंने उन्हें अपनी फिल्म  वामसम में एक भूमिका की पेशकश की। वह इस प्रस्ताव पर सहमत हुईं और सरसु की सहायक भूमिका निभाई। बाद में वह  केडी बिल्ला किलाडी रंगा (2013),  वेल्लिकारा दुरई (2014) और  रोमियो जूलियट जैसी फिल्मों में भी दिखाई दीं । उन्होंने 2016 में एक पारिवारिक धारावाहिक में दिखाई देकर टेलीविजन में एक अभिनेत्री के रूप में अपनी शुरुआत की। इसमें उनकी भूमिका को अत्यधिक श्रेय दिया गया और उनकी प्रशंसा की गई। उस भूमिका में उनका नाम "मैना" था। वह अमुधा ओरु आचार्यकुरी , पांडियन स्टोर्स , अरनमनाई किली और चिन्ना थम्बी जैसे टेलीविजन शो में भी दिखाई दे चुकी हैं। 2022 में, अभिनेता कमल हासन ने अपनी एक्शन फिल्म विक्रम में एक महत्वपूर्ण भूमिका की पेशकश करते हुए नंदिनी से संपर्क किया,उन्होंने बाद में इस प्रस्ताव को स्वीकार कर लिया और फिल्म में अभिनेता विजय सेतुपति के रूप में अभिनय किया। वह उसी वर्ष फिल्म सरदार में भी दिखाई दी।
उन्होंने तमन्ना, जी.एम. कुमार और पसुपति के साथ 2021 की वेब श्रृंखला नवंबर स्टोरी में भी महत्वपूर्ण भूमिका निभाई । वह वेब श्रृंखला नंदिनी की पहली वेब श्रृंखला थी।
व्यक्तिगत जीवन
नंदिनी ने 2017 में अपने बॉयफ्रेंड कार्तिकेयन (कार्तिक) से शादी की थीं। हालाँकि उनकी शादी के 6 महीने बाद ही कार्तिक ने उन दोनों के बीच हुई किसी गलतफहमी के बाद आत्महत्या कर ली। उन्होंने 2019 में टेलीविजन अभिनेता और कॉमेडियन योगेश्वरम से दोबारा शादी की। 2020 में इस जोड़े को एक बच्चे का आशीर्वाद मिला। वह श्रीलंकाई गायक और गीतकार दिनेश कनगरत्नम की चचेरी बहन भी हैं।
खैरात अब्दुलराजक-ग्वादबे
खैरात अब्दुलराज़क-ग्वादबे (जन्म 1957) को पीपुल्स डेमोक्रेटिक पार्टी (पीडीपी) के मंच पर चल रहे नाइजीरियाई चौथे गणराज्य की शुरुआत में अबूजा संघीय राजधानी क्षेत्र निर्वाचन क्षेत्र, नाइजीरिया के लिए सीनेटर चुना गया। खैरात ने ई 1999 से मई 2003 तक कार्यालय में कार्य किया।
खैरात का जन्म अप्रैल 1957 में इलोरिन में हुआ था। खैरात ने बकिंघम विश्वविद्यालय में कानून का अध्ययन किया।  सीनेट में अपनी सीट लेने के बाद वह पर्यावरण, स्वास्थ्य, महिला मामलों (अध्यक्ष), संघीय चरित्र, पर्यटन और संस्कृति और संघीय राजधानी क्षेत्र की समितियों में नियुक्त हुईं।  वह नाइजीरिया के सीमा शुल्क और उत्पाद शुल्क की समीक्षा के पैनल की सदस्य थीं।
खैरात 2003 में अपनी सीनेट सीट के लिए पीडीपी उम्मीदवार होने के दावेदार थी, लेकिन प्राइमरी में हार गई। राष्ट्रपति ओलुसेगुन ओबसांझो को महाभियोग लाने के कदम के लिए यह उनके पिछले समर्थन के कारण हो सकता है।  जनवरी 2003 में उसने घोषणा की कि वह पीडीपी द्वारा अनुचित व्यवहार के कारण ऑल नाइजीरिया पीपुल्स पार्टी (एएनपीपी) में जा रही है।
अगस्त 2005 में, शादी के छह साल बाद, अब्दुलराज़क-ग्वादबे ने अपने पहले बच्चे, एक लड़के को जन्म दिया, जो अमेरिका के मियामी, फ्लोरिडा के एक अस्पताल में था। पिता कर्नल लवन ग्वादबे नाइजर राज्य के पूर्व सैन्य गवर्नर थे। दिसंबर 2011 तक, सीनेटर अब्दुलराज़क-ग्वादबे सीनेटर फोरम के अध्यक्ष थी, जिसके माध्यम से पूर्व और सेवारत सीनेटर अपने ज्ञान और अनुभव को साझा करते थे।
संदर्भ
<references group="" responsive="">
खोर्धा
खोर्धा (Khordha) भारत के ओड़िशा राज्य के खोर्धा ज़िले में स्थित एक नगर है। यह ज़िले का मुख्यालय भी है।
विवरण
प्रारंभ में खुरदा के नाम से मशहूर उड़ीसा का खोर्धा जिला 2889 वर्ग किलोमीटर के क्षेत्र में फैला हुआ है। दया और कूखई यहां से बहने वाली प्रमुख नदियां हैं। इस जिले का निर्माण 1 अप्रैल 1993 को पुरी और नयागढ़ जिले को काटकर किया गया था। उड़ीसा की राजधानी भुवनेश्वर इस जिले के अन्तर्गत ही आती है। खोर्धा आरंभ में उड़ीसा शासकों की राजधानी थी। यह जिला कुटीर उद्योगों, चरखा मिल, केबल फैक्ट्री, रेलवे कोच रिपेयरिंग फैक्ट्री और तेल उद्योग के लिए लोकप्रिय है। अत्री, बानपुर, बरूनई हिल, चिलिका, हीरापुर और नंदनकानन अभयारण्य जिले के प्रमुख दर्शनीय स्थल हैं।
भूगोल
खोर्धा की स्थिति 20.18°N, 85.62°W पर है। इसकी औसत ऊंचाई है।
बरूनई हिल
खोर्धा से 2 किलोमीटर की दूरी पर यह छोटी पहाड़ी स्थित है। समुद्र तल से 305 फीट की ऊंचाई पर स्थित इस पहाड़ी का अधिकांश हिस्सा जंगल से ढका रहता है। पहाड़ी के तल पर एक किला देखा जा सकता है जो अब क्षतिग्रस्त अवस्था में है। देवी बरूनई को समर्पित एक मंदिर भी पहाड़ी की उत्तरी ढलान की ओर बना है। पहाड़ी में बनी कुछ गुफाएं यहां की सबसे बड़ी खासियत है। पांडवगुफा इन गुफाओं में सबसे विशाल है जिसमें 100 व्यक्ति आसानी से ठहर सकते हैं। गुफाओं में प्राचीन अभिलेख खुदे हुए हैं। मंदिर के साथ ही एक मौसमी झरना भी देखा जा सकता है।
अचिताराजपुर
यह स्थान पुरातत्व की दृष्टि से काफी लोकप्रिय है। यहां बड़ी संख्या में बौद्ध अवशेष प्राप्त हुए हैं। कांस्य प्रतिमाओं का बड़ा जखीरा यहां मिला है, जो कला के बेहतरीन नमूने हैं। वर्गाकार स्तूप भी यहां देखा जा सकता है। यहां के मंदिर में अनेक प्राचीन मूर्तियों का संग्रह देखा जा सकता है। यह स्थान भुवनेश्वर से 104 किलोमीटर और बानपुर से 2 किलोमीटर दूर है।
अत्री
अत्री भुवनेश्वर से 42 किलोमीटर दूर है। इसकी लोकप्रियता यहां के एक सल्फर झरने और हटकेश्वर मंदिर के कारण है। इन्हें देखने के लिए सैलानियों का नियमित आना-जाना लगा रहता है।
भुवनेश्वर
उड़ीसा की राजधानी भुवनेश्वर को टेम्पल सिटी ऑफ इंडिया के नाम से जाता है। लिंगराज मंदिर, खंडगिरी, केदार गौरी, राम मंदिर आदि यहां के चर्चित मंदिर हैं। इन मंदिरों के अलावा म्युजियम, बिन्दुसागर टैंक, रवीन्द्र मंडप, राज भवन, नंदनकानन, पार्क और बगीचे आदि यहां के प्रमुख दर्शनीय स्थल हैं।
चिलिका झील
चिलिका भुवनेश्वर से लगभग 100 किलोमीटर दूर है। यहां की चिल्का झील देश की सबसे बड़ी झील है। प्राकृतिक सुंदरता से परिपूर्ण इस झील के पास ही नौसेना प्रशिक्षण केन्द्र भी देखा जा सकता है। चिल्का झील में अनेक प्रकार के प्रवासी पक्षियों को देखा जा सकता है। राज्य सरकार ने इस स्थान का पक्षी अभयारण्य घोषित कर रखा है।
शिशुपालगढ़
भुवनेश्वर से 13 किलोमीटर दूर स्थित शिशुपालगढ़ शिशुपालगढ़ किले के लिए प्रसिद्ध है। प्राचीन वैभव का प्रतीक यह किला क्षतिग्रस्त अवस्था में पहुंच चुका है। पुरातत्व सर्वेक्षण विभाग ने यहां तोशाली नामक स्थान का भी पता लगाया है।